નિવૃત્ત મેજર જનરલ મહિપતસિંહજી વાઢેર કહે છે, ” પાકિસ્તાનમાં આતંકીઓના જે અડ્ડાઓ છે તેની માહિતી આપણી પાસે હોય છે. ત્યારે આધુનિક શસ્ત્રો દ્વારા આ અડ્ડાઓ પર હુમલા કરવામાં આવે તો તેની ધારી અસર પડે. દુનિયા આખી જાણે છે કે પાકિસ્તાન આતંકવાદીઓ માટે સૌથી સેફ આશ્રયસ્થાન છે. અગાઉ ભારતમાં થયેલા આતંકી હુમલાઓમાં પણ કસાબ સહિતના આતંકીઓ પાકિસ્તાનના જ હોવાના પુરાવા મળ્યા છે. જો પાકિસ્તાન સીધી રીતે સ્વીકારવા જ તૈયાર ન હોય ત્યારે આપણી પાસે માત્ર આતંકી અડ્ડાઓને ખતમ કરવાનો જ વિકલ્પ બચે છે. ત્યાંની પ્રજા તો શાંતિ ઝંખે છે પણ આતંકી પ્રવૃત્તિઓ સામે ત્યાંની સરકારનું કશું ઉપજતું નથી. પરિણામે ‘સૂકાં ભેગું લીલું પણ બળે’ની તર્જ પર આતંકીઓ કરતાં પાકિસ્તાની નાગરિકોએ વધુ વેઠવાનું આવે છે.